شەفەق نیوز/ سێ  هونەرمەن فەڕەنسی شوون خوەیان گردن لە ناو لیست
ئەو شیوەکارەیلە ک لە ساڵ ٢٠٢٠ خاوەن فەرەترین جەماوەرن، ئەوەیش لە پلە داناینیگ لەلایەن
مۆزەخانەی (ج. پول گیتی) ئەمریکی.
لیستەگە پلەگان ئەرا هونەرمەندەگان دانا ک ماوەی
١٢ مانگ گوزەیشتە بوینەسە خاوەن فرەترین مینەکردن لەبان ماڵپەڕ مۆزەخانەگە.
لە یەکەم پلە ناو هونەرمەن هۆڵەندی ڤان کووخ
هات، و لە پلەی دوویەم و سێیەم  و پەنجەم
ناو شیوەکارەیل فەرەنسا کڵۆد مۆنێه و ئیدوارد مانی و ئێدگار دیغاس هات.
لە پلەی چوارەم ناو شیوەکار هۆڵەندییگ تر هات ک
خوەی رامبراندتە.
جەماوەر مۆزەخانە ئەمریکیەگە  لەسای کۆڕۆنا ناچار بوین لەبان ئەنتەرنێت سەردان
مۆزەخانەگە بکەن، ک ئەو هونەرمەنەیلە بوینە خاوەن فرەترین وەخت گوزرانکردن لەلایەن
میوانەیل ماڵپەڕەگە.
و تابلۆی (ئیریس) خوەی فرەترین کارەگان بوی ک جەماوەر
ماڵپەڕەگە نوڕرستیانە پی، ئەو تابلۆوە ک ڤان کووخ وەرجە ساڵیگ لە مردنی کیشادەی، و
لە ساڵ ١٩٩٠ خریا ناو مۆزەخانەگە.
